Diari Oficial de la Generalitat Valenciana


Sumari del DOGV 9321, del 20-04-2022 (2022/3304)

ORDRE 3/2022, de 12 d'abril de 2022, de la consellera d'Innovació, Universitats, Ciència i Societat Digital, per la qual es nomena Jordi Azorín Poveda com a vocal del Consell Social de la Universitat d'Alacant.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3304


Data del document
:   12-04-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat d'Alacant

ORDRE 3/2022, de 12 d'abril de 2022, de la consellera d'Innovació, Universitats, Ciència i Societat Digital, per la qual es nomena Jordi Azorín Poveda com a vocal del Consell Social de la Universitat d'Alacant. [2022/3304]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels seus membres no acadèmics entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en el seu article 5 la composició d'aquests, establint en l'apartat 4.g) que les organitzacions empresarials més representatives en l'àmbit de la Comunitat Valenciana designaran els representants que, en el seu nom, formaran part del grup de representació dels interessos socials i que, segons l'article 6 de la citada llei, seran nomenats per la persona que ostente la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen els interessos socials, tindrà una durada de 4 anys, a comptar des de la publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, defunció o declaració d'incapacitat, renúncia, revocació per qui els va designar, o apreciació per part del Consell Social de causa d'incompatibilitat. En aquests casos, el mandat del nou membre designat tindrà una durada igual al mateix temps que reste per complir a aquell membre que substituïsca.  
Mitjançant Ordre 8/2019, de 7 de març, del conseller d'Educació, Investigació, Cultura i Esport, es va nomenar Francisco Javier Bartual Vargas com a vocal del Consell Social de la Universitat d'Alacant, en representació dels interessos socials, designat per la Confederació Empresarial de la Comunitat Valenciana-CEV (DOGV núm. 8515, de 27.03.2019). Amb data 15 de març de 2022, Francisco Javier Bartual Vargas renuncia com a vocal del citat Consell.  
La Confederació Empresarial de la Comunitat Valenciana (CEV), a través dels seus òrgans de govern, ha acordat designar Jordi Azorín Poveda com a representant en el Consell Social de la Universitat d'Alacant, en substitució de Francisco Javier Bartual Vargas.  
Vist l'exposat, de conformitat amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats, i de conformitat amb aquesta, i en virtut de les atribucions que em confereix l'article 28 de la Llei 5/1983, de 30 de desembre, del Consell:  
  
  
ORDENE  
  
Primer  
Nomenar vocal del Consell Social de la Universitat d'Alacant, designat per la Confederació Empresarial de la Comunitat Valenciana (CEV), Jordi Azorín Poveda, en representació de les organitzacions empresarials, en substitució de Francisco Javier Bartual Vargas.  
  
Segon  
La durada del mandat serà fins al 28 de març de 2023.  
  
Tercer  
La present ordre farà efecte des del dia de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present ordre, que posa fi en la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
Alacant, 12 d'abril 2022.- La consellera d'Innovació, Universitats, Ciència i Societat Digital: Carolina Pascual Villalobos.